เกาหลีใต้เผยยอดส่งออก.ค.ร่วง 18.5% จากผลกระทบศก.จีนชะลอตัว
เกาหลีใต้เผยยอดส่งออก.ค.ร่วง 18.5% จากผลกระทบศก.จีนชะลอตัว
1 ก.พ. 2559

กระทรวงการค้า อุตสาหกรรม และพลังงานของเกาหลีใต้เปิดเผยว่า ยอดส่งออกเดือนม.ค.ร่วงลง 18.5% สู่ระดับ 3.67 หมื่นล้านดอลลาร์ โดยยอดส่งออกเดือนม.ค.ปรับตัวลงหนักสุดในรอบกว่า 6 ปี
สาเหตุที่ทำให้ยอดส่งออกของเกาหลีใต้ ซึ่งคิดเป็นสัดส่วนราวครึ่งหนึ่งของระบบเศรษฐกิจ ร่วงลงอย่างรุนแรงในเดือนม.ค.นั้น มาจากหลากหลายปัจจัย ซึ่งรวมถึงการชะลอตัวของการส่งออกเรือ ราคาน้ำมันดิบที่ร่วงลง เศรษฐกิจจีนที่ชะลอตัวลง และการปรับตัวลงของราคาสินค้าส่งออกที่สำคัญ
ส่วนยอดการนำเข้าเดือนม.ค.หดตัวลง 20.1% เทียบรายปี สู่ระดับ 3.14 หมื่นล้านดอลลาร์ โดยทั้งยอดส่งออกและยอดนำเข้าเดือนม.ค.ต่างทำสถิติลดลงเป็นเวลา 13 เดือนติดต่อกันแล้ว